Kaptein John Watts Young (* 24 September 1930 – † 5 Januarie 2018) was 'n Amerikaanse ruimtevaarder, vlootoffisier, vlieënier, toetsvlieënier en lugvaartingenieur. Hy is die negende persoon wat op die Maan geloop het as bevelvoerder van die Apollo 16-missie in 1972. Hy het die langste loopbaan as 'n ruimteman gehad, altesaam 42 jaar van aktiewe diens vir Nasa. Hy is die enigste persoon wat in vier klasse van ruimtetuie gevlieg het, naamlik die Gemini, die Apollo-beheermodule, die Apollo-maanmodule en die ruimtependeltuig, en ook die bevelvoerder was. Mense wat op die maan geloop het Ruimtevaardergroep 2 Wikimedia Commons het meer media in die kategorie John W. Young. (en) John W. Young in die Internet-rolprentdatabasis